नेपालमा छुट्टै भाषिक गणना गरिएको छैन । भाषाको संख्या, नामकरण, वक्ता संख्या र स्थानबारे जानकारी दिने आधिकारिक स्रोत यिनै जनगणना हुन् । सन् २००१ अगाडिका जनगणनामा विशेषत: भाषाको संख्याबारे थुप्रै विसङ्गति भए पनि तथ्यगत रूपमा टिकाटिप्पणी हुनसकेन । नेपालको भाषिक सर्वेक्षण परियोजना (सन् २००९–२०१७) ले लगभग सबै प्रमुख भाषाको समाजभाषा वैज्ञानिक सर्वेक्षण गरेको छ । यसले दिएका तथ्यहरूका आधारमा सन् २०११ को जनगणनाको तथ्याङ्कमा प्रमुख दसवटा विसङ्गति वा कमजोरी देखिएका छन् ।
